טסלה מודל 3

טסלה מודל 3 היא מכונית משפחתית חשמלית במרכב סדאן המיוצרת על ידי חברת טסלה. בהתאם לפרסומי החברה, בהתבסס על בדיקות הסוכנות להגנת הסביבה של ארצות הברית למכונית בדגם הבסיסי טווח של 354 ק"מ ואילו בדגם לטווח ארוך ניתן לנסוע למרחק של 500 ק"מ בטעינה בודדת של המצבר. טסלה הודיעה כי המכונית מצוידת במערכת מלאה לנהיגה אוטונומית אותה היא מתכננת להפעיל במועד עתידי.

בתוך שבוע מחשיפת מודל 3, בשנת 2016, חברת טסלה קיבלה 325,000 הזמנות למכונית זו, יותר מפי שלושה ממכוניות מודל S שנמכרו עד סוף שנת 2015. סכום הרכישה של סך הזמנות זה הוא יותר מ-14 מיליארד דולר. באוגוסט 2017 דיווחה החברה על 455,000 הזמנות ל-מודל 3 ובממוצע נוספות כ-1,800 הזמנות מדי יום.

ייצור המוני בקנה מידה קטן של מודל 3 החל באמצע שנת 2017 והמכונית הראשונה יצאה מפס הייצור ב-7 ביולי 2017. מסירת ראשונה, של 30 מכוניות, ללקוחות התבצעה ב-28 ביולי 2017. מאז ועד לחודש מרץ 2018 נמסרו 9,946 כלי רכב ללקוחות החברה. בכנס בעלי מניות בחודש יוני 2018 הודיע מנכ"ל החברה אילון מאסק, כי החברה תגביר את קצב הייצור למעל 5,000 מכוניות בשבוע עד לסוף חודש יוני 2018. בין השנים 2018–2020 מודל 3 הייתה המכונית החשמלית הנמכרת ביותר בעולם, והמכונית החשמלית הנמכרת ביותר באירופה ב-2021.

הכרזות מוקדמות ותכנון
בחודש ספטמבר 2015 הכריזה טסלה כי מודל 3 יחשף לציבור בחודש מרץ 2016. בחודש מרץ 2016 הכריזה החברה כי מסירת המכוניות ללקוחות תחל בשלהי 2017, תחילה בחוף המערבי של ארצות הברית ובהדרגה באזוריה המזרחיים יותר של המדינה. החברה החלה לקבל הזמנות בהפקדת מקדמה של 1,000 דולר, ברשת האינטרנט או בחנויות החברה, ב-31 במרץ 2016. עובדיה של החברה ועובדי חברת SpaceX קיבלו אפשרות להזמין את המכונית לפני הציבור הרחב וכ-10,000 עובדים הזמינו את המכונית מבלי שקיבלו הנחה כלשהי במחיר. החברה הציעה אף קדימות בהזמנות ללקוחות ותיקים של החברה. ב-31 במרץ 2016 התייצבו עשרות אלפי קונים בחנויות החברה בארצות הברית, הפקידו מקדמה והזמינו את הרכב, אף שמועד המסירה הראשון נקבע ליותר משנה אחר כך. ביממה הראשונה לאחר פתיחת האפשרות להזמנת הרכב, הפקידו למעלה מ-115,000 איש את המקדמה הדרושה להזמנה, מספר הגדול מסך המכוניות שמכרה החברה מאז יסודה ועד לאותו מועד. מקץ שבוע היו לחברה למעלה מ-325,000 הזמנות והחברה הגבילה את כמות כלי הרכב שניתן להזמין מראש לשני כלי רכב ללקוח. הייתה זו כמות ההזמנות הגדולה ביותר בהיסטוריה לכלי רכב כלשהו. שיא ההזמנות המוקדמות הקודם עמד על כ-80,000 כלי רכב ב-10 הימים הראשונים לאחר חשיפת סיטרואן DS בתערוכת הרכב של פריז בשנת 1955, פחות ממספר ההזמנות ל-מודל 3 ביממה הראשונה.

נכון לסוף חודש אפריל 2018 טסלה השיבה לכ-23% מן המזמינים את המקדמה שהפקידו, לאחר עיכובים בזמני האספקה.

טסלה מכרה בסין בדצמבר 2020 סך של 23,804 יחידות מהמודל 3 (מקום שני במכירות לחודש דצמבר 2020 לאחר שמדגם מכונית המיקרו החשמלית וולינג הונגגוואנג מיני EV נמכרו 33,489 יחידות). בינואר 2021 נמכרו בסין 21,500 יחידות ממודל 3.

עיצוב
בשנת 2013 אמר פרנץ פון הולצהאוזן, מעצב הרכב הראשי של טסלה, כי מודל 3 יהיה "רכב מסוג אאודי A4, מרצדס C-קלאס אשר יהיה בו הכל: טווח נסיעה, מחיר נוח וביצועים" המיועד לשוק ההמוני. בעוד שהחברה תכננה לעשות שימוש בטכנולוגיות שיושמו ב-מודל S גם ב-מודל 3, הרכב תוכנן להיות 20% קטן יותר מ-מודל S ולהיות בעל עיצוב ייחודי. ג'.ב. סטראובל, מנהל טכנולוגיות ראשי בטסלה, הכריז באוקטובר 2015 כי רוב מהנדסי טסלה עסוקים בפיתוח מודל 3 ועל העבודה על דגמי S ו-X של החברה. כיוון שברכב חשמלי דרישות נמוכות יותר לצינון המנוע, הרכב תוכנן עם חזית אטומה, בניגוד לחזית בעלת פתחי אוורור המאפיינת כלי רכב עם מנוע בעירה פנימית.

נתוני הרכב
בדגם הבסיסי של מודל 3 מצבר של 50 קוט"ש המאפשר לרכב טווח נסיעה של כ-350 ק"מ, בדגם לטווח מוגדל מצבר של 75 קילו-וואט-שעה המאפשר טווח נסיעה של כ-500 ק"מ. המצבר מורכב מתאי סוללות ליתיום-יון מדגם 2170. במצבר הדגם הבסיסי 2,976 תאי סוללות, בקבוצות של 31 סוללות, ובדגם לטווח מוגדל 4,416 סוללות בקבוצות של 46 סוללות האחת.

+נתוניםמצברטווח דגם בסיסידגם טווח מוגדליחידת הנעהRWD (הנעה אחורית)AWD (הנעה כפולה)RWD (הנעה אחורית)AWD (הנעה כפולה)AWD Performance (ביצועים משופרים)מחיר בסיס בארצות הברית35,000 דולר40,000 דולר44,000 דולר47,000 דולר55,000 דולרטווח נסיעה350 ק"מעד 518 ק"מתאוצה(ס-97 קמ"ש)5.3 שניותנתון לא ידוע5.1 שניות4.4 שניות3.2 שניותמהירות מרבית225 קמ"שנתון לא ידוע233 קמ"ש261 קמ"שקיבולת מצבר50 קילו-וואט-שעה75 קילו-וואט-שעה טעינה בזרם ישרטווח נסיעה של 210 ק"מ לאחר טעינה של 30 דקותטווח נסיעה של 241 ק"מ לאחר טעינה של 11 דקות ו-22 שניות
טווח נסיעה של 386 ק"מ לאחר טעינה של 27 דקות

סופר צארג'ר גרסה 3, 250 קילו-ואט טעינה בזרם חילופיןטווח נסיעה של 48 ק"מ לכל שעה טעינהטווח נסיעה של 71 ק"מ לכל שעה טעינהיחידת הנעהמנוע אחד, הנעה אחוריתהנעה כפולה משני מנועיםמנוע אחד, הנעה אחוריתהנעה כפולה משני מנועיםהנעה כפולה משני מנועים עם שיפורי ביצוע ייצורמועד יוכרזיולי 2017 – הווהיולי 2018 צמיגיםחישוקים בקוטר 18 אינץ' חישוקים בקוטר 20 אינץ' מתח בזרם חילופיןניתן לטעון המכונית בכל מתח זרם חילופין המקובל בעולם יכולת אוטונומית יכולת מוגבלת לנהיגה אוטונומית תא מטען 425 ליטר בשני תאי מטען: קדמי (85 ליטר), אחורי (340 ליטר) מושב אחורימושב מתקפל בחלוקה 40/60 גגמשטח גג מרכזי עם האפשרויות: מתכת, זכוכית מתלה מטען לגג תצוגה מסך מגע מרכז רוחבי, 15.4 אינץ', המרכז את נתוני נסיעת הרכב ומערכות המידע והבידור. פתיחה והנעה ללא מפתח באמצעות כרטיס תקשורת טווח אפס וכן באמצעות בלוטות' מטלפון נייד גגהחלק האחורי בגג מורכב ממשטח זכוכית בודד אופציות סיוע לנהיגהנהיגה אוטונומית דרגה 2, בלימת חירום, התראת סטייה מנתיב, שינוי נתיב וחנייה אוטונומית, עצירה אוטומטית ברמזור אדום ובתמרור עצור, זיהוי נתיבים ועצמים מסוכנים בצידי הכביש, ניווט אוטומטי עם נהיגה אוטונומית בכבישים מהירים (קביעת מהירות אוטומטית, עקיפה אוטומטית של רכב איטי יותר, החלפת נתיבים לפי הצורך ויעד הנסיעה, פניות במחלפים לפי היעד במערכת ניווט, השתלבות ובחירת נתיב נסיעה, ירידה מכביש מהיר, מציאת מטענים מהירים בדרך לפי היעד במערכת ניווט, חימום בטריה בהתקרבות למטען לטעינה מהירה), חניה אוטונומית (חניה מקבילה - ללא צורך בהימצאות נהג ברכב), מציאת נהג בחניה (הרכב נוהג לבד לבעל המכונית שנמצא בגבולות מגרש חנייה לפי מיקום הטלפון הסלולרי שלו-Summon/Come to me), כיבוי אוטומטי ונעילה בהתרחקות הנהג מהרכב (והפוך). צבעצבעים מטאליים לא שחורים צמיגיםחישוקים בקוטר 18, 19 או 20 אינץ'

קישורים חיצוניים


 אביעד רייס, איוניק 5 מול טסלה מודל 3: השוואה נכונה?, באתר מגזין רכב חשמלי, 1 ביוני 2021

הערות שוליים

3
קטגוריה:מכוניות חשמליות
קטגוריה:דגמי מכוניות שהושקו ב-2016